               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.2.2018
            COM(2018) 54 final
            2018/0020(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης (ΣΟΕΣ) μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών, αφετέρου, όσον αφορά τη θέσπιση του εσωτερικού κανονισμού της επιτροπής ΣΟΕΣ

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης (ΣΟΕΣ) μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη θέσπιση του εσωτερικού κανονισμού της επιτροπής ΣΟΕΣ.

               2.Πλαίσιο της πρότασης

               2.1.Η ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου

               Η ενδιάμεση συμφωνία οικονομικής εταιρικής σχέσης (εφεξής «η συμφωνία») μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, έχει σκοπό να μειώσει και να εξαφανίσει τη φτώχεια με τη σύναψη μιας συνεκτικής εμπορικής εταιρικής σχέσης, να προωθήσει μια πιο ανταγωνιστική και διαφοροποιημένη οικονομία και μια πιο ισχυρή ανάπτυξη, την οικονομική συνεργασία και τη χρηστή διακυβέρνηση, να προωθήσει την προοδευτική ενσωμάτωση της Ακτής Ελεφαντοστού στην παγκόσμια οικονομία, να βελτιώσει τις ικανότητές της όσον αφορά την εμπορική πολιτική και θέματα σχετικά με το εμπόριο, να ενισχύσει τις υφιστάμενες σχέσεις μεταξύ των συμβαλλόμενων μερών με βάση την αλληλεγγύη και το αμοιβαίο όφελος, καθώς και να προωθήσει την ανάπτυξη του ιδιωτικού τομέα και την αύξηση της απασχόλησης.

               Η συμφωνία υπεγράφη στο Αμπιτζάν στις 26 Νοεμβρίου 2008 και στις Βρυξέλλες στις 22 Ιανουαρίου 2009
                  1
                και εφαρμόζεται προσωρινά από τις 3 Σεπτεμβρίου 2016
                  2
               .

               2.2.Η επιτροπή ΣΟΕΣ

               Δυνάμει του άρθρου 73 της συμφωνίας, συγκροτείται επιτροπή ΣΟΕΣ, η οποία είναι υπεύθυνη για τη διαχείριση όλων των τομέων που καλύπτονται από τη συμφωνία και για την υλοποίηση όλων των εργασιών που αναφέρονται σ’ αυτήν.

               Το άρθρο 73 της συμφωνίας προβλέπει ότι η επιτροπή ΣΟΕΣ καθορίζει τους κανόνες οργάνωσης και λειτουργίας της, ότι οι συνεδριάσεις της επιτροπής ΣΟΕΣ μπορούν να είναι ανοικτές σε τρίτα μέρη και ότι οι επιτροπές της Δυτικοαφρικανικής Οικονομικής και Νομισματικής Ένωσης (ΔΑΟΝΕ) και της Οικονομικής Κοινότητας των Δυτικοαφρικανικών Κρατών (ΟΚΔΑΚ) μπορούν να καλούνται στις συνεδριάσεις της επιτροπής ΣΟΕΣ.

               Οι αποφάσεις στο πλαίσιο της επιτροπής ΣΟΕΣ εγκρίνονται με συναίνεση μεταξύ των μερών και μετά την ολοκλήρωση των αντίστοιχων εσωτερικών διαδικασιών.

               Από πλευράς της ΕΕ, τόσο η Ένωση, όσο και τα κράτη μέλη της, είναι συμβαλλόμενα μέρη στη συμφωνία. Η επιτροπή ΣΟΕΣ απαρτίζεται, από ευρωπαϊκής πλευράς, από εκπροσώπους της Ευρωπαϊκής Επιτροπής και των κρατών μελών.

               2.3.Η προβλεπόμενη πράξη της επιτροπής ΣΟΕΣ

               Στην πρώτη της συνεδρίαση η επιτροπή ΣΟΕΣ πρέπει να υιοθετήσει μια κοινή απόφαση για τη θέσπιση του εσωτερικού κανονισμού της επιτροπής ΣΟΕΣ (εφεξής «η προβλεπόμενη πράξη»).

               Σκοπός της είναι καθορίσει, σύμφωνα με το άρθρο 73 παράγραφος 2 της συμφωνίας, τους κανόνες οργάνωσης και λειτουργίας της επιτροπής ΣΟΕΣ.

               3.Θέση που θα πρέπει να ληφθεί εξ ονόματος της Ένωσης

               Η παρούσα πρόταση απόφασης του Συμβουλίου καθορίζει τη θέση της Ένωσης σχετικά με απόφαση που θα πρέπει να ληφθεί στο πλαίσιο της επιτροπής ΣΟΕΣ όσον αφορά τον εσωτερικό κανονισμό της επιτροπής ΣΟΕΣ.

               Τα δύο συμβαλλόμενα μέρη της συμφωνίας πραγματοποίησαν προηγουμένως διαβουλεύσεις και το σχέδιο εσωτερικού κανονισμού εγκρίθηκε και μονογραφήθηκε από τα δύο μέρη κατά την ιδρυτική συνέλευση της επιτροπής ΣΟΕΣ, που πραγματοποιήθηκε στις 5 Απριλίου 2017 στο Αμπιτζάν, Ακτή Ελεφαντοστού. Το σχέδιο εσωτερικού κανονισμού είναι σύμφωνο με το άρθρο 73 της συμφωνίας και είναι παρόμοιο με τους εσωτερικούς κανονισμούς που εγκρίθηκαν από την Ευρωπαϊκή Ένωση στο πλαίσιο άλλων συμφωνιών οικονομικής εταιρικής σχέσης.

               Το σχέδιο εσωτερικού κανονισμού καλύπτει ιδίως τις πτυχές σύνθεσης και της προεδρίας της επιτροπής ΣΟΕΣ, τη γραμματεία της, την οργάνωση των συνεδριάσεών της, τα πρακτικά και τις αποφάσεις της επιτροπής ΣΟΕΣ, το γλωσσικό καθεστώς και τις δαπάνες σχετικά με τις συνεδριάσεις της επιτροπής ΣΟΕΣ.

               Η υποχρέωση κατάρτισης εσωτερικού κανονισμού προβλέπεται στη συμφωνία.

               Η πρόταση δεν έχει επιπτώσεις για την οικονομική, κοινωνική ή περιβαλλοντική πολιτική της Ευρωπαϊκής Ένωσης ή της Ακτής Ελεφαντοστού.

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει «τον καθορισμό των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει, επίσης, μέσα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  3
               .

               4.1.2.Εφαρμογή στην προκειμένη περίπτωση

               Η επιτροπή ΣΟΕΣ αποτελεί όργανο που συστάθηκε από τη συμφωνία.

               Το άρθρο 73 της συμφωνίας προβλέπει ότι η επιτροπή ΣΟΕΣ καθορίζει τους κανόνες οργάνωσης και λειτουργίας της.

               Η πράξη την οποία καλείται να εκδώσει η επιτροπή ΣΟΕΣ είναι πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 72 της συμφωνίας.

               Η προβλεπόμενη πράξη δεν συμπληρώνει ή τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση του Συμβουλίου είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.

               4.2.2.Εφαρμογή στην προκειμένη περίπτωση

               Λόγω της φύσης της συμφωνίας, η προβλεπόμενη πράξη επιδιώκει σκοπούς και έχει συνιστώσες στους τομείς της κοινής εμπορικής πολιτικής και της συνεργασίας για την ανάπτυξη. Αυτές οι πτυχές της προβλεπόμενης πράξης είναι άρρηκτα συνδεδεμένες χωρίς η μία να είναι παρεπόμενη σε σχέση με την άλλη.

               Ως εκ τούτου, η ουσιαστική νομική βάση για την προτεινόμενη απόφαση του Συμβουλίου είναι τα άρθρα 207 και 209 της ΣΛΕΕ.

               4.3.Συμπέρασμα

               Η νομική βάση της πρότασης απόφασης του Συμβουλίου θα πρέπει να είναι τα άρθρα 207 και 209 της ΣΛΕΕ σε συνδυασμό με το άρθρο 218 παράγραφος 9 αυτής.

               2018/0020 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης (ΣΟΕΣ) μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών, αφετέρου, όσον αφορά τη θέσπιση του εσωτερικού κανονισμού της επιτροπής ΣΟΕΣ

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η ενδιάμεση συμφωνία οικονομικής εταιρικής σχέσης (εφεξής «η συμφωνία») μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, υπεγράφη στο Αμπιτζάν στις 26 Νοεμβρίου 2008 και στις Βρυξέλλες στις 22 Ιανουαρίου 2009
                  4
                και εφαρμόζεται προσωρινά από τις 3 Σεπτεμβρίου 2016
                  5
               .

               (2)Δυνάμει του άρθρου 73 της συμφωνίας, συστήνεται επιτροπή ΣΟΕΣ, η οποία είναι υπεύθυνη για τη διαχείριση όλων των τομέων που καλύπτονται από τη συμφωνία και για την υλοποίηση όλων των εργασιών που αναφέρονται σ’ αυτήν.

               (3)Το άρθρο 73 της συμφωνίας προβλέπει ότι η επιτροπή ΣΟΕΣ καθορίζει τους κανόνες οργάνωσης και λειτουργίας της.

               (4)Η επιτροπή ΣΟΕΣ, στην πρώτη συνεδρίασή της, θα υιοθετήσει την απόφαση σχετικά με τον εσωτερικό κανονισμό της.

               (5)Είναι σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο πλαίσιο της επιτροπής ΣΟΕΣ, καθώς η απόφαση της επιτροπής ΣΟΕΣ είναι δεσμευτική για την Ένωση,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που θα πρέπει να ληφθεί, εξ ονόματος της Ένωσης, στην πρώτη συνεδρίαση της επιτροπής ΣΟΕΣ, βασίζεται στο σχέδιο απόφασης της επιτροπής ΣΟΕΣ που επισυνάπτεται στην παρούσα απόφαση.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 59 της 3.3.2009, σ. 1.

                     (2)

                        ΕΕ L 272 της 7.10.2016, σ. 1.

                     (3)

                        Απόφαση του Δικαστηρίου, της 7ης Οκτωβρίου 2014, στην υπόθεση C-399/12, Γερμανία κατά Συμβουλίου (ΔΟΑΟ), ECLI:EU:C:2014:2258, σκέψεις 61-64.

                     (4)

                        ΕΕ L 59 της 3.3.2009, σ. 1.

                     (5)

                        ΕΕ L 272 της 7.10.2016, σ. 1.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,5.2.2018
            COM(2018) 54 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη θέσπιση του εσωτερικού κανονισμού της επιτροπής ΣΟΕΣ

               ΠΑΡΑΡΤΗΜΑ

               ΑΠΟΦΑΣΗ αριθ. …/2017 ΤΗΣ ΕΠΙΤΡΟΠΗΣ ΣΟΕΣ

               σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη θέσπιση του εσωτερικού κανονισμού της επιτροπής ΣΟΕΣ

               Η ΕΠΙΤΡΟΠΗ ΣΟΕΣ,

               Έχοντας υπόψη την ενδιάμεση συμφωνία οικονομικής εταιρικής σχέσης (εφεξής «η συμφωνία») μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Αμπιτζάν στις 26 Νοεμβρίου 2008 και στις Βρυξέλλες στις 22 Ιανουαρίου 2009
                  1
                και ιδίως το άρθρο 73,

               Εκτιμώντας τα ακόλουθα:

               Η συμφωνία προβλέπει ότι η επιτροπή ΣΟΕΣ καθορίζει τους κανόνες οργάνωσης και λειτουργίας της,

               ΑΠΟΦΑΣΙΖΕΙ:

               Άρθρο 1

               Θεσπίζεται ο εσωτερικός κανονισμός της επιτροπής ΣΟΕΣ, όπως ορίζεται στο παράρτημα I.

               Άρθρο 2

               Η παρούσα απόφαση αρχίζει να ισχύει στις …

               (τόπος), (ημερομηνία)

               ΠΑΡΑΡΤΗΜΑ I

               ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΟΕΣ

               που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου

               Άρθρο 1

               Σύνθεση και προεδρία

               1.Η επιτροπή ΣΟΕΣ απαρτίζεται, αφενός, από αντιπροσώπους των μελών του Συμβουλίου της Ευρωπαϊκής Ένωσης και της Ευρωπαϊκής Επιτροπής και, αφετέρου, από αντιπροσώπους της Ακτής Ελεφαντοστού, σε επίπεδο υπουργών ή σε επίπεδο ανώτερων αξιωματούχων.

               2.Η αναφορά στα «συμβαλλόμενα μέρη» που γίνεται στον εσωτερικό κανονισμό είναι σύμφωνη με τον ορισμό που προβλέπεται στο άρθρο 72 της συμφωνίας.

               3.Η προεδρία της επιτροπής ΣΟΕΣ ασκείται επί δωδεκάμηνη περίοδο, εκ περιτροπής, από έναν αντιπρόσωπο της Ευρωπαϊκής Ένωσης και από έναν αντιπρόσωπο της Ακτής Ελεφαντοστού. Η πρώτη περίοδος αρχίζει την ημερομηνία της πρώτης συνεδρίασης της επιτροπής ΣΟΕΣ που προβλέπει η συμφωνία και ολοκληρώνεται στις 31 Δεκεμβρίου του επόμενου έτους. Η πρώτη προεδρία της επιτροπής ΣΟΕΣ ασκείται από αντιπρόσωπο της Ακτής Ελεφαντοστού.

               4.Εκπρόσωποι της επιτροπής της Δυτικοαφρικανικής Οικονομικής και Νομισματικής Ένωσης (ΔΑΟΝΕ) και της επιτροπής της Οικονομικής Κοινότητας των Δυτικοαφρικανικών Κρατών (ΟΚΔΑΚ) μπορούν να καλούνται να συμμετέχουν στις συνεδριάσεις της επιτροπής ΣΟΕΣ. Τα συμβαλλόμενα μέρη μπορούν να αποφασίσουν να καλέσουν πρόσθετους παρατηρητές, όπως εκπροσώπους του ιδιωτικού τομέα και της κοινωνίας των πολιτών, καθώς και εμπειρογνώμονες σε βάση ad hoc.

               Άρθρο 2

               Συνεδριάσεις

               1.Η επιτροπή ΣΟΕΣ συνέρχεται σε τακτά διαστήματα που δεν υπερβαίνουν το ένα έτος και εκτάκτως εφόσον το απαιτούν οι περιστάσεις και συμφωνούν τα συμβαλλόμενα μέρη.

               2.Κάθε συνεδρίαση της επιτροπής ΣΟΕΣ διεξάγεται σε τόπο και χρόνο που συμφωνείται από αμφότερα τα συμβαλλόμενα μέρη.

               3.Η προεδρία της επιτροπής ΣΟΕΣ συγκαλεί τις συνεδριάσεις της επιτροπής ΣΟΕΣ.

               Άρθρο 3

               Αντιπροσωπείες

               Πριν από κάθε συνεδρίαση, η προεδρία της επιτροπής ΣΟΕΣ ενημερώνεται σχετικά με την προβλεπόμενη σύνθεση των αντιπροσωπειών της Ακτής Ελεφαντοστού και της Ευρωπαϊκής Ένωσης.

               Άρθρο 4

               Γραμματεία

               Υπάλληλοι της Ευρωπαϊκής Επιτροπής και της Ακτής Ελεφαντοστού εκτελούν εκ περιτροπής, για δώδεκα μήνες, χρέη γραμματείας της επιτροπής ΣΟΕΣ. Η περίοδος αυτή συμπίπτει με την εκ περιτροπής άσκηση της προεδρίας της επιτροπής ΣΟΕΣ από το συμβαλλόμενο μέρος ΕΕ και από την Ακτή Ελεφαντοστού. Χρέη γραμματείας εκτελεί το μέρος που ασκεί την προεδρία.

               Άρθρο 5

               Έγγραφα

               Αν οι συσκέψεις της επιτροπής ΣΟΕΣ βασίζονται σε σχετικά έγγραφα τεκμηρίωσης, τα έγγραφα αυτά αριθμούνται και διανέμονται ως έγγραφα της επιτροπής ΣΟΕΣ από τη γραμματεία της.

               Άρθρο 6

               Αλληλογραφία

               1.Η αλληλογραφία που απευθύνεται στην επιτροπή ΣΟΕΣ διαβιβάζεται στη γραμματεία της επιτροπής ΣΟΕΣ.

               2.Η γραμματεία διασφαλίζει ότι η αλληλογραφία που απευθύνεται στην επιτροπή ΣΟΕΣ διαβιβάζεται στην προεδρία της επιτροπής και, όταν κρίνεται σκόπιμο, διανέμεται στα σημεία επαφής των συμβαλλόμενων μερών, όπως ορίζεται στο άρθρο 73 της συμφωνίας, υπό μορφή εγγράφων σύμφωνα με το άρθρο 5 του παρόντος εσωτερικού κανονισμού.

               3.Η αλληλογραφία της προεδρίας της επιτροπής ΣΟΕΣ αποστέλλεται από τη γραμματεία στα σημεία επαφής των συμβαλλόμενων μερών και, όταν ενδείκνυται, διανέμεται υπό μορφή εγγράφων, όπως αναφέρεται στο άρθρο 5 του παρόντος εσωτερικού κανονισμού.

               Άρθρο 7

               Ημερήσια διάταξη των συνεδριάσεων

               1.Η γραμματεία της επιτροπής ΣΟΕΣ καταρτίζει προσωρινή ημερήσια διάταξη για κάθε συνεδρίαση, με βάση τις προτάσεις των συμβαλλόμενων μερών. Η εν λόγω ημερήσια διάταξη διαβιβάζεται από τη γραμματεία της επιτροπής ΣΟΕΣ στα σημεία επαφής των συμβαλλόμενων μερών, το αργότερο δεκαπέντε ημέρες πριν από την έναρξη της συνεδρίασης.

               2.Η προσωρινή ημερήσια διάταξη περιλαμβάνει τα σημεία για τα οποία η γραμματεία έχει λάβει αίτηση εγγραφής στην ημερήσια διάταξη το αργότερο εικοσιμία ημέρες πριν από την έναρξη της συνεδρίασης. Πάντως, στην προσωρινή ημερήσια διάταξη συμπεριλαμβάνονται μόνο τα σημεία για τα οποία η γραμματεία έχει λάβει τα σχετικά έγγραφα το αργότερο μέχρι την ημερομηνία αποστολής της προσωρινής ημερήσιας διάταξης.

               3.Η επιτροπή ΣΟΕΣ εγκρίνει την ημερήσια διάταξη στην αρχή κάθε συνεδρίασης. Αν συμφωνήσουν τα συμβαλλόμενα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.

               4.Η προεδρία της επιτροπής ΣΟΕΣ, σε συμφωνία με τα συμβαλλόμενα μέρη, μπορεί να ζητήσει από εμπειρογνώμονες να παραστούν στις συνεδριάσεις της επιτροπής ΣΟΕΣ, με σκοπό να παράσχουν πληροφορίες σχετικά με συγκεκριμένα ζητήματα.

               5.Η γραμματεία μπορεί, με τη συμφωνία των συμβαλλόμενων μερών, να συντομεύει τις προθεσμίες που καθορίζονται στην παράγραφο 1, ώστε να λαμβάνονται υπόψη οι ιδιαιτερότητες κάποιας ειδικής περίπτωσης.

               Άρθρο 8

               Πρακτικά

               1.Η γραμματεία συντάσσει σχέδιο πρακτικών για κάθε συνεδρίαση το συντομότερο δυνατόν.

               2.Κατά κανόνα, τα πρακτικά συνοψίζουν κάθε θέμα της ημερήσιας διάταξης και προσδιορίζουν, ανάλογα με την περίπτωση:

               α)όλα τα έγγραφα που υποβλήθηκαν στην επιτροπή ΣΟΕΣ·

               β)τυχόν δηλώσεις των οποίων η καταχώριση ζητήθηκε από μέλος της επιτροπής ΣΟΕΣ·

               γ)τις αποφάσεις που ελήφθησαν, τις συστάσεις που διατυπώθηκαν, τις δηλώσεις που συμφωνήθηκαν και τα συμπεράσματα που εγκρίθηκαν σχετικά με συγκεκριμένα θέματα.

               3.Τα πρακτικά περιλαμβάνουν, επίσης, κατάλογο των προσώπων που συμμετέχουν στην επιτροπή ΣΟΕΣ, καθώς και κατάλογο των μελών των αντιπροσωπειών που τους συνόδευαν.

               4.Τα δύο συμβαλλόμενα μέρη εγκρίνουν εγγράφως τα πρακτικά εντός δύο μηνών από την ημερομηνία διεξαγωγής της συνεδρίασης. Μετά την έγκριση των πρακτικών, δύο αντίγραφα υπογράφονται από τη γραμματεία και κάθε συμβαλλόμενο μέρος λαμβάνει ένα πρωτότυπο των εν λόγω αυθεντικών εγγράφων.

               Άρθρο 9

               Αποφάσεις

               1.Η επιτροπή ΣΟΕΣ λαμβάνει τις αποφάσεις συναινετικά.

               2.Η επιτροπή ΣΟΕΣ μπορεί να αποφασίσει να παραπέμψει στο Συμβούλιο Υπουργών ΑΚΕ-ΕΕ κάθε γενικό ζήτημα που αφορά όλα τα κράτη ΑΚΕ-ΕΕ, το οποίο ενδέχεται να προκύψει στο πλαίσιο της συμφωνίας, όπως ορίζεται στο άρθρο 15 της συμφωνίας του Κοτονού.

               3.Μεταξύ των συνεδριάσεων, η επιτροπή ΣΟΕΣ μπορεί, εάν συμφωνήσουν τα δύο συμβαλλόμενα μέρη, να λαμβάνει αποφάσεις με γραπτή διαδικασία. Η γραπτή διαδικασία συνίσταται σε ανταλλαγή υπομνημάτων μεταξύ των συμβαλλόμενων μερών.

               4.Οι αποφάσεις της επιτροπής ΣΟΕΣ έχουν τον τίτλο «Απόφαση» και φέρουν αύξοντα αριθμό, ημερομηνία θέσπισης και μνεία του αντικειμένου τους. Σε κάθε απόφαση ορίζεται η ημερομηνία έναρξης ισχύος της.

               5.Οι αποφάσεις που εγκρίνονται από την επιτροπή ΣΟΕΣ επικυρώνονται από αντιπρόσωπο της Ευρωπαϊκής Επιτροπής εξ ονόματος της Ευρωπαϊκής Ένωσης και από αντιπρόσωπο της Ακτής Ελεφαντοστού.

               6.Οι αποφάσεις διαβιβάζονται στα συμβαλλόμενα μέρη ως έγγραφα της επιτροπής ΣΟΕΣ.

               Άρθρο 10

               Δημοσιότητα

               1.Εκτός εάν αποφασιστεί διαφορετικά, οι συνεδριάσεις της επιτροπής ΣΟΕΣ δεν διεξάγονται δημοσίως.

               2.Κάθε συμβαλλόμενο μέρος μπορεί να αποφασίσει τη δημοσίευση των αποφάσεων της επιτροπής ΣΟΕΣ στην επίσημη εφημερίδα του.

               Άρθρο 11

               Γλωσσικό καθεστώς

               1.Η γλώσσα εργασίας της επιτροπής ΣΟΕΣ είναι η επίσημη γλώσσα που είναι κοινή για τα συμβαλλόμενα μέρη.

               2.Η επιτροπή ΣΟΕΣ αποφαίνεται και εγκρίνει αποφάσεις με βάση έγγραφα τεκμηρίωσης και προτάσεις που έχουν συνταχθεί στη γλώσσα που αναφέρεται στην παράγραφο 1.

               Άρθρο 12

               Δαπάνες

               1.Κάθε συμβαλλόμενο μέρος αναλαμβάνει τυχόν δαπάνες τις οποίες συνεπάγεται η συμμετοχή του στις συνεδριάσεις της επιτροπής ΣΟΕΣ, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

               3.Τις δαπάνες για την παροχή υπηρεσιών διερμηνείας κατά τη διάρκεια των συνεδριάσεων και για τη μετάφραση των εγγράφων αναλαμβάνει το συμβαλλόμενο μέρος που φιλοξενεί τη συνεδρίαση. Τις δαπάνες για την παροχή υπηρεσιών διερμηνείας και για τη μετάφραση των εγγράφων από και προς τις λοιπές επίσημες γλώσσες της Ευρωπαϊκής Ένωσης αναλαμβάνει το συμβαλλόμενο μέρος ΕΕ.

                     (1)

                        ΕΕ L 59 της 3.3.2009, σ. 1.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.2.2018
            COM(2018) 61 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα απόαίτηση από τη Γερμανία – EGF/2017/008 DE/Goodyear

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 6 Οκτωβρίου 2017 η Γερμανία υπέβαλε την αίτηση EGF/2017/008 DE/Goodyear για χρηματοδοτική συνεισφορά από το EΤΠ, ύστερα από απολύσεις
                  2
                στην Goodyear Dunlop Tires Germany GmbH στη Γερμανία.

               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2017/008 DE/Goodyear

                        Κράτος μέλος

                        Γερμανία

                        Οικεία/-ες περιφέρεια/-ες (επίπεδο NUTS
                           3
                         2)

                        Regierungsbezirk Karlsruhe (DE12)

                        Ημερομηνία υποβολής της αίτησης

                        6 Οκτωβρίου 2017

                        Ημερομηνία απόδειξης παραλαβής της αίτησης

                        6 Οκτωβρίου 2017

                        Ημερομηνία αίτησης πρόσθετων πληροφοριών

                        23 Οκτωβρίου 2017

                        Προθεσμία για την υποβολή των πρόσθετων πληροφοριών

                        4 Δεκεμβρίου 2017

                        Προθεσμία για την ολοκλήρωση της αξιολόγησης

                        26 Φεβρουαρίου 2018

                        Κριτήριο παρέμβασης

                        Άρθρο 4 παράγραφος 1 στοιχείο α) του κανονισμού ΕΤΠ

                        Κύρια επιχείρηση

                        Goodyear

                        Αριθμός των οικείων επιχειρήσεων

                        1

                        Τομέας/-είς οικονομικής δραστηριότητας

                        (κλάδος NACE αναθ. 2)
                           4

                        (κλάδος NACE αναθ. 2) 22

                        [Κατασκευή προϊόντων από ελαστικό (καουτσούκ) και πλαστικές ύλες]

                        Αριθμός θυγατρικών, προμηθευτών και κατάντη παραγωγών

                        0

                        Περίοδος αναφοράς (τέσσερις μήνες κατ’ ανώτατο όριο):

                        14 Ιουλίου 2017 – 5 Οκτωβρίου 2017

                        Αριθμός απολύσεων κατά την περίοδο αναφοράς (α)

                        632

                        Αριθμός απολύσεων πριν από ή μετά την περίοδο αναφοράς (β)

                        14

                        Συνολικός αριθμός απολύσεων (α + β)

                        646

                        Συνολικός αριθμός επιλέξιμων δικαιούχων

                        646

                        Συνολικός αριθμός στοχευόμενων δικαιούχων

                        646

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        0

                        Προϋπολογισμός για εξατομικευμένες υπηρεσίες (σε EUR)

                        3 464 371

                        Προϋπολογισμός για τη χρήση του ΕΤΠ
                           5
                         (σε EUR)

                        144 348

                        Συνολικός προϋπολογισμός (σε EUR)

                        3 608 719

                        Συνεισφορά του ΕΤΠ (60 %) (σε EUR)

                        2 165 231

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Γερμανία υπέβαλε την αίτηση EGF/2017/008 DE/Goodyear εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 6 Οκτωβρίου 2017. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από τη Γερμανία στις 23 Οκτωβρίου 2017. Οι εν λόγω πρόσθετες πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 26 Φεβρουαρίου 2018.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 646 εργαζομένους που απολύθηκαν από την Goodyear Dunlop Tires Germany GmbH. Η εταιρεία αυτή λειτουργεί στον οικονομικό τομέα που ταξινομείται σύμφωνα με τη NACE αναθ. 2 κλάδος 22 [Κατασκευή προϊόντων από ελαστικό (καουτσούκ) και πλαστικές ύλες]. Οι απολύσεις της Goodyear έγιναν στην περιφέρεια επιπέδου NUTS 2 περιφέρεια του Regierungsbezirk Karlsruhe (DE12) στη Γερμανία.

                        Επιχειρήσεις και αριθμός απολύσεων κατά την περίοδο αναφοράς

                        Goodyear Dunlop Tires Germany GmbH

                        632

               Κριτήρια παρέμβασης

               6.Η Γερμανία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή μη αυτοαπασχολούμενων των οποίων διεκόπη η δραστηριότητα.

               7.Η περίοδος αναφοράς για την αίτηση εκτείνεται από τις 14 Ιουλίου 2017 έως τις 5 Οκτωβρίου 2017.

               8.Οι απολύσεις κατά την περίοδο αναφοράς είναι οι εξής:

               –632 εργαζόμενοι απολύθηκαν από την Goodyear.

               Υπολογισμός των απολύσεων και της παύσης δραστηριότητας

               9.Οι απολύσεις κατά την περίοδο αναφοράς υπολογίστηκαν ως εξής:

               –632 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.

               Επιλέξιμοι δικαιούχοι

               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 14 εργαζόμενοι που απολύθηκαν πριν από ή μετά την περίοδο αναφοράς. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 24 Οκτωβρίου 2016. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.

               11.Κατά συνέπεια, οι επιλέξιμοι δικαιούχοι είναι συνολικά 646.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης

               12.Προκειμένου να αποδειχθεί η σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Γερμανία υποστηρίζει ότι η παγκοσμιοποίηση έχει επηρεάσει αρνητικά την παραγωγή ελαστικών για τα αυτοκίνητα κατηγορίας Β
                  6
                στην ΕΕ. Αυτό οφείλεται στο γεγονός ότι οι ασιάτες προμηθευτές απέκτησαν σημαντικά μερίδια της αγοράς κατά τα τελευταία έτη.

               13.Παρόλο που η παραγωγή επιβατικών αυτοκινήτων στην ΕΕ-27, η οποία σημείωσε κατακόρυφη πτώση κατά την οικονομική κρίση, αυξήθηκε πάλι ελαφρά τα τελευταία χρόνια, δεν ανέκτησε τα επίπεδα του 2006 έως το 2016. Σύμφωνα με αναλύσεις της

                  Ένωσης Ευρωπαίων Κατασκευαστών Αυτοκινήτων

                (ACEA), οι πωλήσεις μικρότερων αυτοκινήτων δεν έφτασαν το επίπεδο του 2005 το 2016. Ωστόσο, το μερίδιο της παγκόσμιας αγοράς των μηχανοκίνητων οχημάτων που κατασκευάζονται στην Ευρώπη μειώθηκε από το 35 % το 2001 σε 23 % το 2016. Το μερίδιο της παγκόσμιας αγοράς για την Κίνα αυξήθηκε κατά την ίδια περίοδο από  5 % σε 30 %
                  7
               . Η παραγωγή αυτοκινήτων στην Ασία σημείωσε αύξηση 45 % κατά τα τελευταία δέκα έτη
                  8
               .

               14.Από το 2015 έως το 2016, οι εισαγωγές στην ΕΕ αυξήθηκαν κατά 22 %, ενώ οι αντίστοιχες εξαγωγές μειώθηκαν κατά 3 %
                  9
               . Μολονότι τα περισσότερα εισαγόμενα οχήματα προέρχονται από την Τουρκία (μερίδιο αγοράς 29 %), η πιο ισχυρή αύξηση των εισαγωγών κατά την περίοδο 2015-2016 επιτεύχθηκε από την Ινδία (αύξηση κατά 31 %), ακολουθούμενη από τη Νότια Αφρική (29 %) και την Ιαπωνία (20 %)
                  10
               . Οι μακροπρόθεσμες στρατηγικές αγοράς των κατασκευαστών αυτοκινήτων και ελαστικών πρέπει να ευθυγραμμιστούν με τους δυνητικούς ρυθμούς αύξησης. Λαμβάνοντας υπόψη ότι η μηχανοκίνηση εντός της Ευρωπαϊκής Ένωσης αυξήθηκε μόνο κατά 9 % από το 2005 έως το 2015, η μηχανοκίνηση στην Ασία/Ωκεανία αυξήθηκε κατά 140 %, και στην Κεντρική και Νότια Αμερική κατά 59 % κατά την ίδια περίοδο
                  11
               .

               15.Ως εκ τούτου, η παγκόσμια αγορά ελαστικών έχει μεταβληθεί επίσης σημαντικά από την αρχή της νέας χιλιετίας. Ενώ οι τρεις μεγάλοι παγκόσμιοι παράγοντες, η Bridgestone, η Michelin και η Goodyear αντιπροσώπευαν το 57 % της παγκόσμιας παραγωγής ελαστικών το 2000, η σημασία τους μειώθηκε σε παγκόσμιο επίπεδο έως το 2013, στο 38 %. Κατά την ίδια περίοδο, το μερίδιο αγοράς των Ασιατών κατασκευαστών από την Κίνα, την Ταϊβάν και την Σινγκαπούρη αυξήθηκε από 4 % το 2001 σε 20 % το 2013, σύμφωνα με μια εσωτερική μελέτη της Ernst & Young Consulting. Σύμφωνα με την Ευρωπαϊκή Ένωση Κατασκευαστών Ελαστικών και Καουτσούκ (ETRMA), από τους 10 κατασκευαστές ελαστικών με τον μεγαλύτερο κύκλο το 2016, οι έξι ήταν από την Ασία
                  12
               .

               16.Το 2015, στην ΕΕ, οι εισαγωγές ελαστικών (130 εκατ. ελαστικά) ήταν πολύ μεγαλύτερες από τις εξαγωγές (74 εκατ.). Η παραγωγή ελαστικών της ΕΕ το 2015 (4,9 εκατ. τόνοι) εξακολουθούσε να μην προσεγγίζει για λίγο τον όγκο παραγωγής του 2007 (5,1 εκατ. τόνοι)
                  13
               .

               17.Μία μελέτη που δημοσιεύτηκε από το ινστιτούτο έρευνας αγοράς Gesellschaft für Konsumforschung αποκαλύπτει ότι ενώ το 77 % των πωλούμενων ελαστικών στη Γερμανία το 2005 ανήκε στην κατηγορία ελαστικών Β, τα εν λόγω μεγέθη ελαστικών αντιπροσώπευαν μόλις το 43 % των πωλήσεων στη Γερμανία το 2014, γεγονός που αναδεικνύει τη μετατόπιση της παραγωγής μικρότερων οχημάτων στις αναδυόμενες αγορές της Ασίας και της Νότιας Αμερικής
                  14
               .

               18.Μέχρι σήμερα, ο τομέας NACE αναθ. 2 κλάδος 22 [Κατασκευή προϊόντων από ελαστικό (καουτσούκ) και πλαστικές ύλες] δεν έχει αποτελέσει αντικείμενο αίτησης για κινητοποίηση του ΕΤΠ
                  15
               .

               Γεγονότα που οδήγησαν στις απολύσεις και την παύση δραστηριότητας

               19.Το γενεσιουργό γεγονός για τις απολύσεις είναι η πλήρης παύση λειτουργίας των εγκαταστάσεων παραγωγής της Goodyear στο Philippsburg. Η Goodyear Tire & Rubber Company συστάθηκε στο Akron του Οχάιο, ΗΠΑ το 1898 και είναι ένας από τους κορυφαίους κατασκευαστές ελαστικών. Το 1954, ιδρύθηκε η Deutsche Goodyear GmbH και το 1966 ξεκίνησε η κατασκευή του εργοστασίου ελαστικών της εταιρείας στο Philippsburg. Η Goodyear Dunlop διαθέτει επί του παρόντος περίπου 7 600 υπαλλήλους στη Γερμανία. Η γερμανική της έδρα βρίσκεται στην πόλη Hanau. Άλλες μονάδες στη Γερμανία βρίσκονται στις πόλεις Fürstenwalde, Wittlich, Riesa και Fulda.

               20.Δεδομένου ότι η παραγωγή αυτοκινήτων στην ΕΕ και τα μερίδια αγοράς μειώθηκαν λόγω της παγκοσμιοποίησης, έχει συγκεντρωθεί σημαντική πλεονάζουσα παραγωγική ικανότητα στην κατηγορία Β της Goodyear, δηλαδή περίπου πέντε εκατομμύρια ελαστικά σε ολόκληρο το στάδιο ολοκληρωμένης ευρωπαϊκής παραγωγής της εταιρείας. Αυτό αντιστοιχεί στη μέση ετήσια ικανότητα μιας εγκατάστασης παραγωγής. Ως εκ τούτου, η Goodyear αναγκάστηκε να κλείσει ένα από τα εργοστάσιά της στην Ευρώπη. Η Goodyear αποφάσισε να κλείσει το εργοστάσιο στο Philippsburg, που έχει τη μεγαλύτερη παραγωγική ικανότητα για τα ελαστικά κατηγορίας Β μεταξύ των ευρωπαϊκών μονάδων της Goodyear. Επομένως, στις 24 Οκτωβρίου 2016 η διοίκηση της Goodyear ανακοίνωσε ότι το εργοστάσιο ελαστικών του Philippsburg, με 888 μέλη προσωπικό, επρόκειτο να κλείσει το 2017.

               21.Στις 26 Απριλίου 2017, η Goodyear σύναψε συλλογική σύμβαση με το συνδικάτο IG BCE που ρυθμίζει τους όρους για τις απολύσεις. Μετά από συζητήσεις με το συμβούλιο εργαζομένων, η σύμβαση αυτή ενσωματώθηκε σε ένα κοινωνικό πρόγραμμα. Η παραγωγή είχε ήδη διακοπεί στις 15 Ιουλίου 2017 και το κλείσιμο του εργοστασίου ανακοινώθηκε στις 31 Δεκεμβρίου 2017.

               22.Οι κοινωνικοί εταίροι συμφώνησαν για τη δημιουργία δύο εταιρειών μεταβίβασης. Η δημιουργία μιας εταιρείας μεταβίβασης δεν είναι υποχρεωτική κατά το γερμανικό δίκαιο. Δεν υφίσταται υποχρέωση εκ μέρους της απολύουσας εταιρείας να συμβάλει στη δημιουργία μιας εταιρείας μεταβίβασης. Χωρίς τη συμμετοχή της απολύουσας εταιρείας δεν θα υπήρχε σύσταση εταιρείας μεταβίβασης. Εάν η απολύουσα εταιρεία προσφερθεί να συμμετάσχει, και εάν οι κοινωνικοί εταίροι συμφωνούν με τη δημιουργία μιας εταιρείας μεταβίβασης, η γερμανική κοινωνική νομοθεσία θεσπίζει το νομικό πλαίσιο (§ § 110 και 111, του SGB III).

               23.Τις εταιρείες μεταβίβασης θα διαχειρίζεται η Weitblick – Personalpartner GmbH, εταιρεία που ανήκει στην Ομοσπονδία Γερμανικών Συνδικάτων (Deutscher Gewerkschaftsbund – DGB). Οι 646 από τους εργαζομένους υπέγραψαν τριμερή συμφωνία βάσει της οποίας εντάσσονται στην εταιρεία μεταβίβασης μετά την επίσημη λήξη της απασχόλησής τους στην Goodyear. Οι 632 υπέγραψαν τη συμφωνία εντός της περιόδου αναφοράς, οι υπόλοιποι 14 δεν ήταν σε θέση να υπογράψουν ακόμη λόγω αδείας μητρότητας κ.λπ., αλλά αναμένεται να υπογράψουν πριν από τη λήξη της σύμβασης με την Goodyear. Τα άτομα που επέλεξαν να μη συμμετάσχουν στην εταιρεία μεταβίβασης είχαν ήδη βρει νέα θέση εργασίας, ή αποφάσισαν να συνταξιοδοτηθούν.

               24. Η Goodyear κατέβαλε αποζημιώσεις, συμφώνησε να συμπληρώσει το επίδομα κατάρτισης (Transferkurzarbeitergeld) και προσέφερε προϋπολογισμό επανεκπαίδευσης περίπου 3 000 EUR για κάθε εργαζόμενο. Η περίοδος μεταβίβασης κάθε εργαζομένου υπολογίζεται βάσει του χρόνου υπηρεσίας στην εταιρεία και ανέρχεται σε ένα έτος κατ’ ανώτατο όριο.

               25.Η πρόσθετη ενίσχυση από το ΕΤΠ θα χρησιμοποιηθεί για να συμπληρωθούν τα μέτρα και μπορεί επίσης να χρησιμοποιηθεί για την παράταση της διάρκειας των επιμέρους μέτρων. 595 εργαζόμενοι εντάσσονται στην πρώτη εταιρεία μεταβίβασης την 1η Ιανουαρίου 2018. Ενώ άλλοι 51 εργαζόμενοι εξακολουθούν να απασχολούνται για την αποσυναρμολόγηση της μονάδας της Goodyear, δημιουργείται δεύτερη εταιρεία μεταβίβασης, ώστε να μπορέσουν να ενταχθούν οι υπόλοιποι εργαζόμενοι στη δεύτερη εταιρεία μεταβίβασης την 1η Απριλίου 2018.

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο

               26.Οι απολύσεις αναμένεται να έχουν σημαντικές δυσμενείς επιπτώσεις στην τοπική οικονομία. Η πόλη Philippsburg, με περίπου 13 000 κατοίκους, βρίσκεται στην περιφέρεια της δημόσιας υπηρεσίας απασχόλησης του Waghäusl, με συνολικό πληθυσμό περίπου 60 000. Ο τριτογενής τομέας αντιπροσωπεύει μόλις το 48 % των θέσεων εργασίας και, ως εκ τούτου, υποεκπροσωπείται σε σύγκριση με το ομόσπονδο κράτος της Βάδης-Βυρτεμβέργης συνολικά (63 %). Η περιοχή χαρακτηρίζεται κυρίως από ένα άνω του μέσου όρου ποσοστό ατόμων που εργάζονται στον κλάδο της μεταποίησης. Σε σύγκριση με τις γειτονικές περιφέρειες, το ποσοστό ανεργίας στην περιοχή Waghäusl είναι αρκετά υψηλό, και ανέρχεται σε 5,7 % (Ιούνιος 2017), σε σύγκριση με το 3,3 % στη γειτονική περιφέρεια της Καρλσρούης. Η ανεργία στην περιοχή Waghäusl αυξάνεται και είναι κατά 17 % υψηλότερη απ’ ό,τι το προηγούμενο έτος. Οι πολίτες από οικογένειες μεταναστών και τα άτομα μεγαλύτερης ηλικίας φαίνεται ότι είναι από τις πιο μειονεκτούσες ομάδες στην περιφερειακή αγορά εργασίας. Το 25 % των ανέργων είναι αλλοδαποί υπήκοοι και περίπου το ένα τρίτο των μακροχρόνια ανέργων που είναι στην κοινωνική πρόνοια είναι άνω των 55 ετών. Μεγάλο μέρος των εργαζομένων που απολύθηκαν από την Goodyear εμπίπτει σε αυτές τις κατηγορίες.

               27.Η εργοστασιακή μονάδα της Goodyear ήταν ο μεγαλύτερος εργοδότης στην περιοχή, ενώ ο δεύτερος μεγαλύτερος είναι ένας πυρηνικός σταθμός ηλεκτροπαραγωγής. Λόγω της απόφασης της Γερμανίας να γίνει αποπυρηνικοποιημένη χώρα, ο πυρηνικός σταθμός πρόκειται να κλείσει μέσα στα επόμενα έτη. Αρκετές μικρότερες ή μεσαίες εταιρείες στην περιοχή έχουν απολύσει εκατοντάδες εργαζομένους, για παράδειγμα, 146 εργαζόμενοι απολύθηκαν το καλοκαίρι του 2017 σε μια εταιρεία που δραστηριοποιείται στον τομέα της αυτοκινητοβιομηχανίας, 144 εργαζόμενοι απολύθηκαν λόγω του κλεισίματος κατασκευαστή τυπογραφικών πιεστηρίων. Η περιοχή αντιμετωπίζει διαρθρωτικές αλλαγές. Ως εκ τούτου, η δημόσια υπηρεσία απασχόλησης σχεδίασε μια στρατηγική για τα προσόντα και τις δεξιότητες, η οποία λαμβάνει υπόψη τόσο τις (μελλοντικές) ανάγκες της αγοράς εργασίας όσο και το επίπεδο των επαγγελματικών προσόντων των ενδιαφερομένων εργαζομένων.

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               28.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 646. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων (στρογγυλοποιημένα ποσοστά)

                        Φύλο:

                        Άνδρες:

                        641

                        (99,23 %)

                        Γυναίκες:

                        5

                        (0,77 %)

                        Ιθαγένεια:

                        Πολίτες της ΕΕ:

                        493

                        (76,32 %)

                        Πολίτες τρίτων χωρών:

                        153

                        (23,68 %)

                        Ηλικιακή ομάδα:

                        15-24 ετών:

                        15

                        (2,32 %)

                        25-29 ετών:

                        33

                        (5,11 %)

                        30-54 ετών:

                        428

                        (66,25 %)

                        55-64 ετών:

                        168

                        (26,01 %)

                        άνω των 64 ετών:

                        2

                        (0,31 %)

               Επιλεξιμότητα των προτεινόμενων δράσεων

               29.Όπως ορίζεται παραπάνω, οι κοινωνικοί εταίροι συμφώνησαν για τη δημιουργία δύο εταιρειών μεταβίβασης, οι οποίες θα υποστηρίξουν δύο παρτίδες απολυμένων εργαζομένων της μονάδας της Goodyear, οι οποίοι θα ξεκινήσουν στην πρώτη εταιρεία μεταβίβασης την 1η Ιανουαρίου 2018 ή στη δεύτερη εταιρεία την 1η Απριλίου 2018, αντίστοιχα. Τα πρόσθετα μέτρα που προσφέρει η Goodyear παρέχονται επίσης από την εταιρεία μεταβίβασης, αλλά δεν αποτελούν μέρος της αίτησης ΕΤΠ. Όλα τα μέτρα που παραγράφονται παρακάτω συνδυάζονται ώστε να δημιουργηθεί μια δέσμη εξατομικευμένων υπηρεσιών, την οποία θα συντονίζουν οι εταιρείες μεταβίβασης, με σκοπό την επανένταξη των απολυμένων εργαζομένων στην απασχόληση.

               30.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στα εξής:

               –Μέτρα αναβάθμισης των δεξιοτήτων: Τα μέτρα αυτά προσφέρονται σε επιλέξιμους εργαζομένους κατόπιν συνεντεύξεων κατάρτισης προφίλ και επαγγελματικού προσανατολισμού και με την πρόθεση να βοηθηθούν ώστε να επωφεληθούν από τις ευκαιρίες στην αγορά εργασίας. Τα προσφερόμενα μαθήματα κατάρτισης θα εστιάζονται σε τομείς με προοπτικές για το μέλλον, όπως οι τομείς της μεταλλουργίας και της αποθήκευσης. Τα μαθήματα μπορούν να παραδίδονται εξατομικευμένα ή σε ομάδες και είτε θα αφορούν βασικές ικανότητες είτε θα είναι μαθήματα αναβάθμισης δεξιοτήτων και προετοιμασίας των συμμετεχόντων για αλλαγές σταδιοδρομίας. Τα μαθήματα γερμανικής γλώσσας θα απευθύνονται ιδίως στους συμμετέχοντες με πολύ χαμηλό επίπεδο δεξιοτήτων στη γερμανική γλώσσα.

               –Ομάδες ομοτίμων / εργαστήρια: Αυτά θα αποτελούνται από ομάδες φόρουμ με έναν συντονιστή, που θα βοηθά τους συμμετέχοντες να ανταλλάσσουν ιδέες και προβληματισμούς. Οι ομάδες ομοτίμων μπορεί να επικεντρωθούν σε ένα φάσμα θεμάτων, όπως η διαχείριση του χρόνου, η αυτοδιαχείριση, η προώθηση μέτρων υγείας ή ειδικές ομάδες «ομοτίμων» για τους συμμετέχοντες που προέρχονται από οικογένειες μεταναστών. Προσφέρονται διάφορα εργαστήρια με θέματα όπως η εξισορρόπηση της επαγγελματικής και της προσωπικής ζωής ή η ισότητα των φύλων.

               –Παροχή συμβουλών για την ίδρυση νέων επιχειρήσεων: Αυτό θα περιλαμβάνει μια δέσμη συμβουλευτικών υπηρεσιών για εκείνους που ενδιαφέρονται να ξεκινήσουν τη δική τους επιχείρηση. Οι εν λόγω υπηρεσίες θα περιλαμβάνουν εξατομικευμένα μέτρα καθοδήγησης.

               –Αναζήτηση εργασίας: Επαγγελματίες «κυνηγοί» θέσεων εργασίας θα βοηθήσουν στον εντοπισμό δυνητικών θέσεων εργασίας που δεν έχουν δημοσιευτεί ακόμη, οι οποίες θα μπορούσαν να είναι κατάλληλες για τους επιλέξιμους εργαζομένους. Προβλέπεται επίσης διοργάνωση έκθεσης για την απασχόληση.

               –Εν συνεχεία καθοδήγηση/διασφάλιση της απασχόλησης: Οι εργαζόμενοι μπορούν να ωφεληθούν από υπηρεσίες περαιτέρω καθοδήγησης και παροχής συμβουλών μετά την ανάληψη μιας νέας θέσης εργασίας προκειμένου να διευκολυνθεί η μετάβασή τους προς τη νέα θέση και να ελαχιστοποιηθεί ο κίνδυνος απώλειας αυτής.

               –Επίδομα κατάρτισης: Η καταβολή αρχίζει από την ημερομηνία κατά την οποία ο εργαζόμενος εντάσσεται στην εταιρεία μεταβίβασης και λήγει μόλις εγκαταλείψει την εταιρεία μεταβίβασης.

               31.Το σχέδιο θα συμβάλει στη βιώσιμη οικονομική ανάπτυξη στη Γερμανία. Τα μέτρα που οργανώνονται είναι σύμφωνα με τη στρατηγική βιωσιμότητας της Γερμανίας, και η Weitblick Personalpartner GmbH, που έχει επιφορτιστεί με τη δημιουργία δύο εταιρειών μεταβίβασης, διαθέτει πιστοποίηση της βιωσιμότητας.

               32.Οι προτεινόμενες δράσεις που περιγράφονται εδώ αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               33.Η Γερμανία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από τις δράσεις αυτές.

               Εκτιμώμενος προϋπολογισμός

               34.Το εκτιμώμενο συνολικό κόστος ανέρχεται σε 3 608 719 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 3 464 371 EUR και οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 144 348 EUR.

               35.Η συνολική χρηματοδοτική συνεισφορά που ζητείται από το ΕΤΠ είναι 2 165 231 EUR (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος (στρογγυλοποιημένο) ανά συμμετέχοντα
                           16
                        (σε EUR)

                        Εκτιμώμενο συνολικό κόστος

                        (σε EUR)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Μέτρα αναβάθμισης των δεξιοτήτων (Qualifizierungsmaßnahmen)

                        288

                        4 512

                        1 299 516

                        Ομάδες ομοτίμων / εργαστήρια:

                        276

                        1 294

                        357 086

                        Παροχή συμβουλών για την ίδρυση νέων επιχειρήσεων (Existenzgründerberatung)

                        30

                        1 690

                        50 710

                        Αναζήτηση εργασίας (Stellenakquise)

                        350

                        369

                        129 319

                        Εν συνεχεία καθοδήγηση/διασφάλιση της απασχόλησης (Nachbetreuung/Beschäftigungssicherung)

                        646

                        643

                        415 211

                        Υποσύνολο (α):

                        Ποσοστό της δέσμης εξατομικευμένων υπηρεσιών

                        –

                        2 251 842

                        (65 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επίδομα κατάρτισης (Transferkurzarbeitergeld)

                        646

                        1 877

                        1 212 529

                        Υποσύνολο (β):

                        Ποσοστό της δέσμης εξατομικευμένων υπηρεσιών

                        –

                        1 212 529

                        (35 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δραστηριότητες

                        –

                        21 652

                        2. Διαχείριση

                        –

                        79 391

                        3. Ενημέρωση και δημοσιότητα

                        –

                        7 218

                        4. Έλεγχος και υποβολή εκθέσεων

                        –

                        36 087

                        Υποσύνολο (γ):

                        Ποσοστό επί του συνολικού κόστους:

                        –

                        144 348

                        (4 %)

                        Συνολικό κόστος (α + β + γ):

                        –

                        3 608 719

                        Συνεισφορά ΕΤΠ (60 % των συνολικών δαπανών)

                        –

                        2 165 231

               36.Το κόστος των δράσεων στον ανωτέρω πίνακα, που υπάγονται στις δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ, δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Γερμανία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               Περίοδος επιλεξιμότητας των δαπανών

               37.Η Γερμανία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Ιανουαρίου 2018. Συνεπώς, οι δαπάνες θα είναι επιλέξιμες για χρηματοδοτική συνεισφορά από το ΕΤΠ από την 1η Ιανουαρίου 2018 έως την 1η Ιανουαρίου 2020.

               38.Η Γερμανία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις Παρασκευή, 7 Ιουλίου 2017. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 7 Ιουλίου 2017 έως την 1η Ιουλίου 2020.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               39.Οι πηγές της εθνικής προχρηματοδότησης ή συγχρηματοδότησης είναι ο ομοσπονδιακός προϋπολογισμός και η Bundesagentur für Arbeit (ομοσπονδιακή δημόσια υπηρεσία απασχόλησης). Χρηματοδοτούν το 40 % της εθνικής συνεισφοράς στις συνολικές δαπάνες για τα μέτρα που χρηματοδοτούνται από το ΕΤΠ και που προσφέρονται από την εταιρεία μεταβίβασης
                  17
               .

               40.Η Γερμανία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές

               41.Η Γερμανία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με όλα τα ενδιαφερόμενα μέρη, ιδίως τους εκπροσώπους των εργαζομένων που απολύθηκαν, τους κοινωνικούς εταίρους και τις περιφερειακές αρχές. Για τον προγραμματισμό των μέτρων που υποστηρίζονται από το ΕΤΠ, το Ομοσπονδιακό Υπουργείο Εργασίας και Κοινωνικών Υποθέσεων πραγματοποίησε συνομιλίες με τη διοίκηση της Goodyear, το συμβούλιο των εργαζομένων, τη συνδικαλιστική οργάνωση IG BCE καθώς και τη δημόσια υπηρεσία απασχόλησης, για να συζητήσουν δυνατότητες για πιθανή στήριξη από το ΕΤΠ. Κατά τη διάρκεια στρογγυλής τραπέζης της 7ης Ιουλίου 2017, όλα τα ενδιαφερόμενα μέρη παρείχαν σαφείς ενδείξεις για ενδεχόμενη υποβολή αίτησης στο ΕΤΠ. Όλα τα μέρη συνεργάζονταν στενά, και στις 18 Σεπτεμβρίου 2017, η προσέγγιση όσον αφορά τη σχεδιαζόμενη δέσμη εξατομικευμένων μέτρων υποβλήθηκε από τη δημόσια υπηρεσία απασχόλησης.

               Συστήματα διαχείρισης και ελέγχου

               42.Η αίτηση περιέχει περιγραφή του συστήματος διαχείρισης και ελέγχου, στο οποίο προσδιορίζονται οι αρμοδιότητες των εμπλεκόμενων φορέων. Η Γερμανία γνωστοποίησε στην Επιτροπή ότι τη χρηματοδοτική συνεισφορά θα τη χειρίζονται οι ίδιοι φορείς του Ομοσπονδιακού Υπουργείου Εργασίας και Κοινωνικών Υποθέσεων (Bundesministerium für Arbeit und Soziales) που διαχειρίζονται και το ΕΚΤ. Ωστόσο, στο πλαίσιο του «Gruppe Europäische Fonds für Beschäftigung», είναι το «Referat EF 4», το οποίο δρα ως η αρχή διαχείρισης για το ΕΤΠ, ενώ η διαχειριστική αρχή που είναι αρμόδια για το ΕΚΤ είναι το «Referat EF 1». Η «Organisationseinheit Prüfbehörde» είναι η αρχή ελέγχου τόσο για το ΕΤΠ όσο και για το ΕΚΤ. Τα όργανα αυτά διαχειρίζονταν επίσης τις προηγούμενες συνεισφορές του ΕΤΠ στη Γερμανία. Ορισμένα από τα καθήκοντα της διαχειριστικής αρχής του ΕΤΠ έχουν ανατεθεί μόνιμα στη δημόσια υπηρεσία απασχόλησης με διοικητική συμφωνία.

               Δεσμεύσεις του οικείου κράτους μέλους

               43.Η Γερμανία παρείχε όλες τις αναγκαίες διαβεβαιώσεις όσον αφορά τα ακόλουθα:

               –για την πρόσβαση στις προτεινόμενες δράσεις και την εφαρμογή τους, θα τηρηθούν οι αρχές της ίσης μεταχείρισης και της απαγόρευσης των διακρίσεων,

               –έχουν τηρηθεί οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –τη συμμόρφωση της Goodyear, η οποία συνέχισε τις δραστηριότητές της μετά τις απολύσεις, προς τις νομικές υποχρεώσεις της που διέπουν τις απολύσεις πλεονάζοντος προσωπικού και επέδειξε τη δέουσα μέριμνα για τους εργαζομένους της,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               44.Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011)
                  18
               .

               45.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 2 165 231 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.

               46.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  19
               .

               Συναφείς πράξεις

               47.Ταυτόχρονα με την υποβολή της εν λόγω πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 2 165 231 EUR.

               48.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από
                  αίτηση από τη Γερμανία – EGF/2017/008 DE/Goodyear

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  20
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  21
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011)
                  22
               .

               (3)Στις 6 Οκτωβρίου 2017, η Γερμανία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Goodyear Dunlop Tires Germany GmbH στη Γερμανία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 2 165 231 ευρώ σχετικά με την αίτηση που υπέβαλε η Γερμανία.

               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 2 165 231 EUR σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [την ημερομηνία της έκδοσής της].*

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)

                        ΕΕ L 347 της 20.12.2013, σ. 855.

                     (2)

                        Κατά την έννοια του άρθρου 3 του κανονισμού ΕΤΠ.

                     (3)

                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)

                        ΕΕ L 393 της 30.12.2006, σ. 1.

                     (5)

                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)

                        Η αγορά ελαστικών περιλαμβάνει, σε γενικές γραμμές, δύο τμήματα, που καθορίζονται σύμφωνα με το μέγεθος της στεφάνης του τροχού. Το τμήμα Β περιλαμβάνει μεγέθη στεφάνης που κυμαίνονται από 13 έως 16 ίντσες, που χρησιμοποιούνται συνήθως για τα μικρού ή μεσαίου μεγέθους οχήματα, ενώ το τμήμα Α καλύπτει το εύρος 17 έως 22 ιντσών, που προορίζεται συνήθως για μεγαλύτερα αυτοκίνητα.

                     (7)

                        ACEA, The Automobile Industry Pocket Guide 2017-2018 (ACEA, Οδηγός τσέπης για την αυτοκινητοβιομηχανία 2017-2018) http://www.acea.be/publications/article/acea-pocket-guide

                     (8)

                        OICA 2017: Statistics, (OICA 2017: Στατιστικές)
                  http://www.oica.net/category/production-statistics/

                     (9)

                        Eurostat 2017: Extra EU trade of motor vehicles, by category, 2013-2016 (EUR million), [Εμπόριο εκτός ΕΕ των μηχανοκίνητων οχημάτων, ανά κατηγορία, 2013-2016 (εκατ. ευρώ)] http://ec.europa.eu/eurostat/statistics-explained/index.php/File:Extra_EU_trade_of_motor_vehicles,_by_category,_2013-2016_(EUR_million).png

                     (10)

                        ACEA, The Automobile Industry Pocket Guide 2017-2018 (ACEA, Οδηγός τσέπης για την αυτοκινητοβιομηχανία 2017-2018) http://www.acea.be/publications/article/acea-pocket-guide

                     (11)

                        ACEA, The Automobile Industry Pocket Guide 2017-2018 (ACEA, Οδηγός τσέπης για την αυτοκινητοβιομηχανία 2017-2018) http://www.acea.be/publications/article/acea-pocket-guide

                     (12)

                        ETRMA 2017: Statistics – Edition 2016, Nr. 8, (ETRMA 2017: Στατιστικές – έκδοση 2016, αριθ. 8), http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (13)

                        ETRMA 2017: Statistics – Edition 2016, Nr. 8, (ETRMA 2017: Στατιστικές – έκδοση 2016, αριθ. 8), http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (14)

                        GFK 2015: GfK Retail Sales Tracking Data, Tire Trade Germany, Jan-Dec 2005 to Jan-Dec 2014 (Στοιχεία λιανικών πωλήσεων GfK, εμπόριο ελαστικών Γερμανίας, Ιαν.-Δεκ. 2005 έως Ιαν.-Δεκ. 2014), https://blog.gfk.com/wp-content/uploads/2015/04/01-a.png

                     (15)

                        Ο σχετικός τομέας NACE αναθ. 2 κλάδος 29 (Κατασκευή μηχανοκινήτων οχημάτων, ρυμουλκουμένων και ημιρυμουλκουμένων) έχει αποτελέσει αντικείμενο 23 αιτήσεων για χρήση του ΕΤΠ, από τις οποίες οι 13 επικαλούνταν την παγκοσμιοποίηση του εμπορίου και οι 10 την παγκόσμια χρηματοπιστωτική και οικονομική κρίση. Σε πολλές από αυτές τις περιπτώσεις, και τα δύο κριτήρια (της παγκοσμιοποίησης και της κρίσης), σε διαφορετικό βαθμό το καθένα, επηρέασαν την απόφαση της απόλυσης εργαζομένων. Στη συνέχεια, εναπόκειται στο κράτος μέλος να καθορίσει ποια ήταν η κύρια αιτία σε συγκεκριμένη αίτηση και να υποβάλει αιτιολογημένη ανάλυση της σχέσης μεταξύ των απολύσεων και του συγκεκριμένου κριτηρίου, εμφανίζοντας σαφή αιτιώδη συνάφεια.

                     (16)

                        Εκτιμώμενο συνολικό κόστος διά του εκτιμώμενου αριθμού συμμετεχόντων· μέσο εκτιμώμενο κόστος ανά συμμετέχοντα στρογγυλεμένο προς αποφυγή δεκαδικών ψηφίων.

                     (17)

                        Η παροχή της δέσμης εξατομικευμένων υπηρεσιών, που περιλαμβάνει την καταβολή επιδομάτων, καθώς και ενεργητικά μέτρα για την αγορά εργασίας, μπορεί να ξεκινήσει αμέσως μόλις οι εργαζόμενοι ενταχθούν επίσημα στην εταιρεία μεταβίβασης (την 1η Ιανουαρίου 2018 ή την 1η Απριλίου 2018, αντίστοιχα). Από την αρχή, οι εργαζόμενοι λαμβάνουν επιδόματα κατάρτισης («Transferkurzarbeitergeld»), τα οποία είναι επιλέξιμα για συγχρηματοδότηση από το ΕΤΠ, ενώ οι απολυμένοι εργαζόμενοι παρακολουθούν ενεργητικά μέτρα πολιτικής για την αγορά εργασίας.

                     (18)

                        ΕΕ L 347 της 20.12.2013, σ. 884.

                     (19)

                        ΕΕ C 373 της 20.12.2013, σ. 1.

                     (20)

                        ΕΕ L 347 της 20.12.2013, σ. 855.

                     (21)

                        ΕΕ C 373 της 20.12.2013, σ. 1.

                     (22)

                        Κανονισμός (ΕΕ, Ευρατόμ) αριθ 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.5.2018
            COM(2018) 363 final
            2018/0200(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 και 140, των παγκόσμιων τεχνικών κανονισμών των Ηνωμένων Εθνών αριθ. 15 και 19 και όσον αφορά τις προτάσεις για δύο νέους κανονισμούς των Ηνωμένων Εθνών και για δύο νέες καταχωρίσεις στην επιτομή των υποψήφιων παγκόσμιων τεχνικών κανονισμών

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.

               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.

               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέοι κανονισμοί του ΟΗΕ, νέοι παγκόσμιοι τεχνικοί κανονισμοί του ΟΗΕ και/ή τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.

               Στη συνέχεια, στο πλαίσιο συνεδρίασης του WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, υπό την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) στο πλαίσιο του WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών και εξουσιοδοτεί την Επιτροπή να ψηφίσει για λογαριασμό της Ένωσης σε κάθε συνεδρίαση του WP.29.

               Στην παρούσα απόφαση του Συμβουλίου καθορίζεται η θέση της Ένωσης κατά την ψήφιση των κανονισμών, των τροποποιήσεων, των προσθηκών και των διορθωτικών που θα υποβληθούν για ψηφοφορία στη συνεδρίαση του WP.29 τον Ιούνιο του 2018, η οποία θα πραγματοποιηθεί από τις 18 έως τις 22 Ιουνίου 2018.

               •Συνέπεια με τις ισχύουσες διατάξεις στον τομέα πολιτικής

               Η παρούσα πρόταση συμπληρώνει και συνάδει πλήρως με την ενωσιακή πολιτική για την εσωτερική αγορά όσον αφορά την αυτοκινητοβιομηχανία.

               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Για παράδειγμα, το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.

               Παρόμοια προσέγγιση ακολουθήθηκε ως προς την οδηγία 2007/46/ΕΚ, η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               •Συνέπεια με άλλες πολιτικές της Ένωσης

               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η πρωτοβουλία αυτή έχει θετικές επιπτώσεις. Η παρούσα πρόταση συνάδει επίσης με τις πολιτικές της Ένωσης στους τομείς των μεταφορών και της ενέργειας, που λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Νομική βάση της παρούσας πρότασης είναι το άρθρο 114, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               •Επικουρικότητα

               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα περιβαλλοντικά πρότυπα και πρότυπα ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.

               Ως εκ τούτου, η παρούσα πρόταση είναι σύμφωνη με την αρχή της επικουρικότητας.

               •Αναλογικότητα

                  Η παρούσα απόφαση του Συμβουλίου εξουσιοδοτεί την Επιτροπή να ψηφίσει για λογαριασμό της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.

               •Επιλογή της νομικής πράξης

               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό της θέσης που θα πρέπει να ληφθεί για λογαριασμό της Ένωσης σε όργανο το οποίο έχει συσταθεί με διεθνή συμφωνία.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συλλογή και χρήση εμπειρογνωσίας

               Δεν είναι σημαντικό να ζητηθεί εξωτερική εμπειρογνωσία στην περίπτωση της παρούσας πρότασης. Ωστόσο, η πρόταση εξετάστηκε από την τεχνική επιτροπή για τα μηχανοκίνητα οχήματα.

               •Εκτίμηση επιπτώσεων

               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή δεν υπάρχουν ή δεν είναι εφικτές εναλλακτικές επιλογές πολιτικής.

               •Καταλληλότητα και απλούστευση του κανονιστικού πλαισίου

               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής έκθεσης ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση της διοικητικής επιβάρυνσης, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών στη συμφωνία του 1958 που βρίσκονται εκτός της ΕΕ.

               Η πρόταση έχει ιδιαίτερα θετικές επιπτώσεις στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.

               •Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα πρωτοβουλία δεν έχει δημοσιονομικές επιπτώσεις.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικείμενου

               •Αναλυτική επεξήγηση των επιμέρους διατάξεων της πρότασης

               Η πρόταση καθορίζει τη θέση της Ένωσης στην ψηφοφορία για

               –τις προτάσεις τροποποίησης των κανονισμών του ΟΗΕ αριθ. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 και 140·

               –τις προτάσεις τροποποίησης των παγκόσμιων τεχνικών κανονισμών του ΟΗΕ αριθ. 15 και 19·

               –τις προτάσεις για δύο νέους κανονισμούς του ΟΗΕ· και

               –τις προτάσεις για δύο νέες καταχωρίσεις στην επιτομή των υποψήφιων παγκόσμιων τεχνικών κανονισμών.

               2018/0200 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 και 140, των παγκόσμιων τεχνικών κανονισμών των Ηνωμένων Εθνών αριθ. 15 και 19 και όσον αφορά τις προτάσεις για δύο νέους κανονισμούς των Ηνωμένων Εθνών και για δύο νέες καταχωρίσεις στην επιτομή των υποψήφιων παγκόσμιων τεχνικών κανονισμών

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).

               (2)Με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).

               (3)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί Ηνωμένων Εθνών») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της οδηγίας 2007/46/ΕΚ, οι κανονισμοί των Ηνωμένων Εθνών ενσωματώνονται όλο και περισσότερο στην ενωσιακή νομοθεσία.

               (4)Υπό το πρίσμα της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς των Ηνωμένων Εθνών αριθ. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 και 140, καθώς και από τους παγκόσμιους τεχνικούς κανονισμούς των Ηνωμένων Εθνών αριθ. 15 και 19, πρέπει να αναπροσαρμοστούν.

               (5)Προκειμένου να διασφαλιστούν ενιαίες διατάξεις σχετικά με την έγκριση των μηχανοκίνητων οχημάτων και των κατασκευαστικών τους στοιχείων όσον αφορά τις επιδόσεις που σχετίζονται με την ασφάλεια δίκυκλων και τρίκυκλων υδρογονοκίνητων οχημάτων (των κατηγοριών L1, L2, L3, L4 και L5), πρέπει να εγκριθεί η σχετική πρόταση κανονισμού των ΗΕ.

               (6)Προκειμένου να διασφαλιστούν ενιαίες διατάξεις σχετικά με την έγκριση των στοιχείων μηχανικής ζεύξης συνδυασμών γεωργικών οχημάτων, πρέπει να εγκριθεί η πρόταση κανονισμού των ΗΕ.

               (7)Με σκοπό την τροφοδότηση των επικείμενων συζητήσεων σχετικά με τις εκπομπές που εκλύονται σε πραγματικές συνθήκες οδήγησης, για την Ευρωπαϊκή Ένωση κρίνεται σκόπιμο να ενσωματωθεί ο κανονισμός (ΕΕ) 2017/1151 της Επιτροπής
                  4
                και ο κανονισμός (ΕΕ) 2017/1154 της Επιτροπής
                  5
                στην επιτομή των υποψήφιων παγκόσμιων τεχνικών κανονισμών και να υποστηριχτεί το αίτημα της Ιαπωνίας για ενσωμάτωση της μεθοδολογίας της σχετικά με τις δοκιμές για τις εκπομπές που εκλύονται σε πραγματικές συνθήκες οδήγησης στην επιτομή.

               (8)Είναι αναγκαίο να καθοριστεί η θέση που θα πρέπει να ληφθεί για λογαριασμό της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω προτάσεων.

               (9)Στις εν λόγω επιτροπές η Ένωση θα εκπροσωπείται από την Επιτροπή, σύμφωνα με το άρθρο 17 παράγραφος 1 της Συνθήκης για την Ευρωπαϊκή Ένωση,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί για λογαριασμό της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την περίοδο από τις 18 έως τις 22 Ιουνίου 2018 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 97/836/EK του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).

                     (2)

                        Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

                     (3)

                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

                     (4)

                        Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής (Κείμενο που παρουσιάζει ενδιαφέρον για τον ΕΟΧ) (ΕΕ L 175 της 7.7.2017, σ. 1–643).

                     (5)

                        Κανονισμός (ΕΕ) 2017/1154 της Επιτροπής, της 7ης Ιουνίου 2017, σχετικά με την τροποποίηση του κανονισμού (ΕΕ) 2017/1151 για τη συμπλήρωση του κανονισμού (ΕΚ) 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής και της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου όσον αφορά τις εκπομπές που εκλύονται σε πραγματικές συνθήκες οδήγησης από ελαφρά επιβατηγά και εμπορικά οχήματα (Euro 6) (Κείμενο που παρουσιάζει ενδιαφέρον για τον ΕΟΧ) (ΕΕ L 175 της 7.7.2017, σ. 708-732).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,23.5.2018
            COM(2018) 363 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 και 140, των παγκόσμιων τεχνικών κανονισμών των Ηνωμένων Εθνών αριθ. 15 και 19 και όσον αφορά τις προτάσεις για δύο νέους κανονισμούς των Ηνωμένων Εθνών και για δύο νέες καταχωρίσεις στην επιτομή των υποψήφιων παγκόσμιων τεχνικών κανονισμών

               ΠΑΡΑΡΤΗΜΑ

                        Κανονισμός αριθ.

                        Τίτλος του θέματος της ημερήσιας διάταξης

                        Έγγραφο αναφοράς
                           1

                        13

                        Πρόταση προσθήκης 15 στη σειρά τροποποιήσεων 11 του κανονισμού αριθ. 13 του ΟΗΕ (Πέδηση βαρέων οχημάτων)

                        ECE/TRANS/WP.29/2018/53

                        13-H

                        Πρόταση προσθήκης 1 στη σειρά τροποποιήσεων 01 του κανονισμού αριθ. 13-H του ΟΗΕ (Φρένα οχημάτων Μ1 και Ν1)

                        ECE/TRANS/WP.29/2018/54

                        14

                        Πρόταση σειράς τροποποιήσεων 09 του κανονισμού αριθ. 14 του ΟΗΕ (Αγκυρώσεις ζωνών ασφαλείας)

                        ECE/TRANS/WP.29/2018/44

                        16

                        Πρόταση προσθήκης 3 στη σειρά τροποποιήσεων 07 του κανονισμού αριθ. 16 του ΟΗΕ (Ζώνες ασφαλείας)

                        ECE/TRANS/WP.29/2018/37

                        16

                        Πρόταση διορθωτικού 1 στην προσθήκη 9 της σειράς τροποποιήσεων 06 του κανονισμού αριθ. 16 του ΟΗΕ (Ζώνες ασφαλείας)

                        ECE/TRANS/WP.29/2018/64

                        16

                        Πρόταση διορθωτικού 1 στην προσθήκη 1 της σειράς τροποποιήσεων 07 του κανονισμού αριθ. 16 του ΟΗΕ (Ζώνες ασφαλείας)

                        ECE/TRANS/WP.29/2018/65

                        16

                        Πρόταση διορθωτικού 1 στην προσθήκη 10 της σειράς τροποποιήσεων 06 του κανονισμού αριθ. 16 του ΟΗΕ (Ζώνες ασφαλείας)

                        ECE/TRANS/WP.29/2018/66

                        16

                        Πρόταση διορθωτικού 1 στην προσθήκη 2 της σειράς τροποποιήσεων 07 του κανονισμού αριθ. 16 του ΟΗΕ (Ζώνες ασφαλείας)

                        ECE/TRANS/WP.29/2018/76

                        22

                        Πρόταση προσθήκης 3 στη σειρά τροποποιήσεων 05 του κανονισμού αριθ. 22 του ΟΗΕ (Προστατευτικά κράνη)

                        ECE/TRANS/WP.29/2018/38

                        44

                        Πρόταση προσθήκης 14 στη σειρά τροποποιήσεων 04 του κανονισμού αριθ. 44 του ΟΗΕ (Συστήματα συγκράτησης παιδιών)

                        ECE/TRANS/WP.29/2018/39

                        49

                        Πρόταση προσθήκης 10 στη σειρά τροποποιήσεων 05 του κανονισμού αριθ. 49 του ΟΗΕ [Κινητήρες ανάφλεξης με συμπίεση και κινητήρες επιβαλλόμενης ανάφλεξης (φυσικού αερίου και υγραερίου)]

                        ECE/TRANS/WP.29/2018/46

                        49

                        Πρόταση προσθήκης 6 στη σειρά τροποποιήσεων 06 του κανονισμού αριθ. 49 του ΟΗΕ [Κινητήρες ανάφλεξης με συμπίεση και κινητήρες επιβαλλόμενης ανάφλεξης (φυσικού αερίου και υγραερίου)]

                        ECE/TRANS/WP.29/2018/47

                        51

                        Πρόταση προσθήκης 4 στη σειρά τροποποιήσεων 03 του κανονισμού αριθ. 51 του ΟΗΕ (Ηχητικές εκπομπές οχημάτων κατηγορίας M και N)

                        ECE/TRANS/WP.29/2018/63

                        54

                        Πρόταση προσθήκης 23 στον κανονισμό αριθ. 54 του ΟΗΕ (Ελαστικά για επαγγελματικά οχήματα και τα ρυμουλκούμενά τους)

                        ECE/TRANS/WP.29/2018/55

                        75

                        Πρόταση διορθωτικού 1 στην προσθήκη 17 του κανονισμού αριθ. 75 του ΟΗΕ (Ελαστικά για οχήματα κατηγορίας L)

                        ECE/TRANS/WP.29/2018/67

                        83

                        Πρόταση προσθήκης 11 στη σειρά τροποποιήσεων 06 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2018/48

                        83

                        Πρόταση προσθήκης 7 στη σειρά τροποποιήσεων 07 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2018/49

                        85

                        Πρόταση προσθήκης 8 στον κανονισμό αριθ. 85 του ΟΗΕ (Μέτρηση της καθαρής ισχύος)

                        ECE/TRANS/WP.29/2018/50

                        89

                        Πρόταση προσθήκης 3 στον κανονισμό αριθ. 89 του ΟΗΕ (Διατάξεις περιορισμού της ταχύτητας)

                        ECE/TRANS/WP.29/2018/56

                        96

                        Πρόταση σειράς τροποποιήσεων 05 στον κανονισμό αριθ. 96 του ΟΗΕ [Εκπομπές πετρελαιοκινητήρων (γεωργικοί ελκυστήρες)]

                        ECE/TRANS/WP.29/2018/51

                        106

                        Πρόταση προσθήκης 16 στον κανονισμό αριθ. 106 του ΟΗΕ (Ελαστικά για γεωργικά οχήματα)

                        ECE/TRANS/WP.29/2018/57

                        108

                        Πρόταση προσθήκης 4 στον κανονισμό αριθ. 108 του ΟΗΕ (Επίσωτρα αναγομωμένα για επαγγελματικά οχήματα και τα ρυμουλκούμενά τους)

                        ECE/TRANS/WP.29/2018/58

                        109

                        Πρόταση προσθήκης 9 στον κανονισμό αριθ. 109 του ΟΗΕ (Επίσωτρα αναγομωμένα για επαγγελματικά οχήματα και τα ρυμουλκούμενά τους)

                        ECE/TRANS/WP.29/2018/59

                        ECE/TRANS/WP.29/2018/59/Add.1

                        120

                        Πρόταση σειράς τροποποιήσεων 02 στον κανονισμό αριθ. 120 του ΟΗΕ (Καθαρή ισχύς ελκυστήρων και μη οδικών κινητών μηχανημάτων)

                        ECE/TRANS/WP.29/2018/52

                        129

                        Πρόταση προσθήκης 7 στον κανονισμό αριθ. 129 του ΟΗΕ (Ενισχυμένα συστήματα συγκράτησης παιδιών)

                        ECE/TRANS/WP.29/2018/40

                        129

                        Πρόταση προσθήκης 4 στη σειρά τροποποιήσεων 01 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών)

                        ECE/TRANS/WP.29/2018/41

                        129

                        Πρόταση προσθήκης 3 στη σειρά τροποποιήσεων 02 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών)

                        ECE/TRANS/WP.29/2018/42

                        129

                        Πρόταση σειράς τροποποιήσεων 03 στον κανονισμό αριθ. 129 του ΟΗΕ (Ενισχυμένα συστήματα συγκράτησης παιδιών)

                        ECE/TRANS/WP.29/2018/45

                        137

                        Πρόταση προσθήκης 1 στον κανονισμό αριθ. 137 του ΟΗΕ (Μετωπική σύγκρουση με επικέντρωση στα συστήματα συγκράτησης)

                        ECE/TRANS/WP.29/2018/43

                        137

                        Πρόταση προσθήκης 1 στη σειρά τροποποιήσεων 01 του κανονισμού αριθ. 137 του ΟΗΕ (Μετωπική σύγκρουση με επικέντρωση στα συστήματα συγκράτησης)

                        ECE/TRANS/WP.29/2018/77

                        139

                        Πρόταση προσθήκης 1 στον κανονισμό αριθ. 139 του ΟΗΕ [Συστήματα υποβοήθησης πέδησης (BAS)]

                        ECE/TRANS/WP.29/2018/60

                        140

                        Πρόταση προσθήκης 1 στον κανονισμό αριθ. 140 του ΟΗΕ [Ηλεκτρονικός έλεγχος ευστάθειας (ESC)]

                        ECE/TRANS/WP.29/2018/61

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ σχετικά με τα υδρογονοκίνητα οχήματα της κατηγορίας L

                        ECE/TRANS/WP.29/2018/68

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ σχετικά με τις ενιαίες διατάξεις για την έγκριση των στοιχείων μηχανικής ζεύξης συνδυασμών γεωργικών οχημάτων

                        ECE/TRANS/WP.29/2018/69

                        ΠΤΚ αριθ.

                        Τίτλος του θέματος της ημερήσιας διάταξης

                        Έγγραφο αναφοράς

                        ΠΤΚ 15

                        Πρόταση τροποποίησης 4 στον παγκόσμιο τεχνικό κανονισμό αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]

                        ECE/TRANS/WP.29/2018/71

                        ΠΤΚ 19

                        Πρόταση τροποποίησης 1 στον παγκόσμιο τεχνικό κανονισμό αριθ. 19 του ΟΗΕ [Διαδικασίες δοκιμών για τις εκπομπές λόγω εξάτμισης για τις παγκοσμίως εναρμονισμένες διαδικασίες δοκιμών για ελαφρά οχήματα (EVAP WLTP)]

                        ECE/TRANS/WP.29/2018/73

                        Τίτλος του θέματος της ημερήσιας διάταξης

                        Έγγραφο αναφοράς

                        Αίτημα ενσωμάτωσης, στην επιτομή των υποψήφιων παγκόσμιων τεχνικών κανονισμών, των κανονισμών (ΕΕ) 2017/1151 και (ΕΕ) 2017/1154 της Ευρωπαϊκής Ένωσης σχετικά με τις εκπομπές σε πραγματικές συνθήκες οδήγησης.

                        ECE/TRANS/WP.29/2018/79

                        Αίτημα καταχώρισης στην επιτομή των υποψήφιων παγκόσμιων τεχνικών κανονισμών της μεθοδολογίας της Ιαπωνίας σχετικά με τις δοκιμές για τις εκπομπές που εκλύονται σε πραγματικές συνθήκες οδήγησης

                        ECE/TRANS/WP.29/2018/81

                     (1)

                        Όλα τα έγγραφα που αναφέρονται στον πίνακα είναι διαθέσιμα στο κοινό στη διεύθυνση:
                  http://www.unece.org/trans/main/wp29/wp29wgs/wp29gen/gen2018.html